ΜΕΣΑΙΩΝΙΚΗ ΚΑΙ ΝΕΟΤΕΡΗ ΙΣΤΟΡΙΑ

Β’ΓΥΜΝΑΣΙΟΥ

ΚΕΦΑΛΑΙΟ ΤΡΙΤΟ

ΠΕΡΙΟΔΟΣ ΜΕΓΑΛΗΣ ΑΚΜΗΣ ΤΟΥ ΒΥΖΑΝΤΙΟΥ (717-1025)

*I. ΠΑΓΙΩΣΗ ΤΗΣ ΒΥΖΑΝΤΙΝΗΣ ΚΥΡΙΑΡΧΙΑΣ ΣΤΑ ΒΑΛΚΑΝΙΑ ΚΑΙ ΤΗ ΜΙΚΡΑ ΑΣΙΑ*

*1. Η διαμόρφωση της μεσαιωνικής ελληνικής Βυζαντινής Αυτοκρατορίας*

**α. Παγίωση και επέκταση των αλλαγών**

Το μεσαιωνικό Βυζαντινό Κράτος διαμορφώθηκε στα χρόνια της Δυναστείας των Ισαύρων -Συριακή δυναστεία- (717-802) και της Δυναστείας του Αμορίου (802-867).

Ποιες ήταν οι εξελίξεις:

● Τα ανατολικά σύνορα του Βυζαντίου σταθεροποιήθηκαν στη στεριά στις παρυφές της Μικράς Ασίας και στη θάλασσα κατά μήκος της γραμμής Κιλικία-Κύπρος-Κρήτη

● Στα μέσα του 9ου αιώνα άρχισε η βυζαντινή αντεπίθεση στη Μικρά Ασία.

● Η Βουλγαρική απειλή αντιμετωπίστηκε

● Άρχισε η αφομοίωση των Σλάβων

● Ενισχύθηκε ο εξελληνισμός του Βυζαντίου

● Γενικεύθηκε ο θεσμός των θεμάτων με συνέπειες:

- να περιορισθούν οι μισθοφόροι

- να κυριαρχήσει η μικρή και μεσαία αγροτική ιδιοκτησία.

**β. Ανάκαμψη της οικονομίας**

● Αύξηση των κρατικών εσόδων

● Αναζωογόνηση εμπορίου και βιοτεχνίας, χωρίς να αλλοιωθεί ο αγροτικός χαρακτήρας της οικονομίας.

● Εφαρμόσθηκαν τολμηρά οικονομικά μέτρα (**οι «κακώσεις»),** την εποχή του Νικηφόρου Α’ (802-811)που απέβλεπαν στην ανάκαμψη του εμπορίου και την αύξηση των εσόδων του κράτους.

ΕΡΩΤΗΣΕΙΣ

1.Ποιες εξελίξεις συντελέστηκαν στο Βυζαντινό Κράτος στα χρόνια δυναστείας των Ισαύρων και του Αμορίου;

2.Τι γνωρίζετε για την ανάκαμψη της οικονομίας στις αρχές του 9ου αι.;

3.Τι γνωρίζετε για τις κακώσεις;